ธปท.ไม่ฟันธงต่อมาตรการลดออกบอนด์สั้นดูแลเงินบาทแข็งค่าหรือไม่
ธปท.ยังไม่ฟันธงจะลดปริมาณการออกบอนด์ระยะสั้น 3 เดือน และ 6 เดือนเพิ่มเติมต่อจากที่เคยประกาศลดในเดือนเม.ย.นี้หรือไม่  ชี้มาตรการไม่ได้มุ่งทำค่าเงินอ่อนช่วยส่งออก
7 เม.ย. 2560

ธปท.ยังไม่ฟันธงจะลดปริมาณการออกบอนด์ระยะสั้น 3 เดือน และ 6 เดือนเพิ่มเติมต่อจากที่เคยประกาศลดในเดือนเม.ย.นี้หรือไม่  ชี้มาตรการไม่ได้มุ่งทำค่าเงินอ่อนช่วยส่งออกนายจาตุรงค์ จันทรังษ์ ผู้ช่วยผู้ว่าการ สายนโยบายการเงิน ธนาคารแห่งประเทศไทย (ธปท.) ในฐานะเลขานุการคณะกรรมการนโยบายการเงิน (กนง.) กล่าวยอมรับว่าหลังธปท.ประกาศลดปริมาณการออกพันธบัตร (บอนด์) ธปท.ระยะ 3 เดือน และ 6 เดือน ที่จะออกมาในแต่ละสัปดาห์ในเดือนเม.ย.ปีนี้ลงประเภทละ 1 หมื่นล้านบาท/สัปดาห์ ซึ่งเริ่มมีผลบังคับใช้ไปแล้วเมื่อ 4 เม.ย.ที่ผ่านมา มีผลให้การเคลื่อนไหวของเงินบาทปรับอ่อนค่าลงบ้าง แต่ก็เป็นเพราะอ่อนค่าลงตามทิศทางสกุลเงินในภูมิภาคด้วยนอกจากนี้ อัตราดอกเบี้ยผลตอบแทนพันธบัตร (ยิลด์) ก็ลดลงด้วย แต่เป็นการลดลงตามยิดล์ของสหรัฐที่ลดลงในช่วงนั้นด้วย ฉะนั้น ธปท.จึงไม่อยากสรุปว่าค่าเงินบาทอ่อนค่าลงจากก่อนหน้านี้ที่อยู่ในทิศทางแข็งค่านั้น เป็นเพราะผลของมาตรการ เพราะมันยังเร็วไปที่จะประเมินเช่นนั้น ทำให้ยังบอกไม่ได้ว่าธปท.จะประกาศลดการออกบอนด์ระยะสั้น 3 เดือน 6 เดือน เพิ่มเติมในเดือนพ.ค.ปีนี้หรือไม่ขอให้ติดตามดูต่อไป“แต่การลดปริมาณการออกบอน์ด ธปท.ดำเนินการเป็นไปเพื่อชะลอเงินทุนไหลเข้า ที่มีเข้ามากในช่วงนั้น ไม่ได้มุ่งสร้างความได้เปรียบทางการค้า หรือให้ได้เปรียบด้านการส่งออก” นายจาตุรงค์กล่าว